CELEX: 32021D0919
Language: bg
Date: 2021-06-07 00:00:00
Title: Решение (ОВППС) 2021/919 на Съвета от 7 юни 2021 година за изменение на Решение (ОВППС) 2018/1939 относно подкрепата от Съюза за всеобщото приемане и ефективното прилагане на Международната конвенция за предотвратяването на актове на ядрен тероризъм

8.6.2021   
               
               
                  BG
               
               
                  Официален вестник на Европейския съюз
               
               
                  L 201/27
               
            
         РЕШЕНИЕ (ОВППС) 2021/919 НА СЪВЕТА
         от 7 юни 2021 година
         за изменение на Решение (ОВППС) 2018/1939 относно подкрепата от Съюза за всеобщото приемане и ефективното прилагане на Международната конвенция за предотвратяването на актове на ядрен тероризъм
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 10 декември 2018 г. Съветът прие Решение (ОВППС) 2018/1939 (1).
                  
               
                     (2)
                  
                  
                     В Решение (ОВППС) 2018/1939 се предвижда 36-месечен период на изпълнение за дейностите, посочени в член 1 от него, от датата на сключване на споразумението за финансиране, посочено в член 3, параграф 3 от него.
                  
               
                     (3)
                  
                  
                     На 6 и 16 април 2021 г. Службата на ООН по наркотиците и престъпността и Службата на ООН за борба с тероризма съответно, в качеството им на изпълнителни агенции, поискаха разрешение от Съюза за удължаване на срока на прилагане на Решение (ОВППС) 2018/1939 до 30 ноември 2022 г. поради продължаващите предизвикателства, произтичащи от пандемията от COVID-19.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2018/1939, до 30 ноември 2022 г. няма да има последици от гледна точка на финансовите ресурси.
                  
               
                     (5)
                  
                  
                     Решение (ОВППС) 2018/1939 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5 от Решение (ОВППС) 2018/1939 се заменя със следното:
            
               
                  „Член 5
                  Настоящото решение влиза в сила в деня на приемането му.
                  Срокът му на действие изтича на 30 ноември 2022 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 7 юни 2021 година.
            
               
                  За Съвета
               
               
                  Председател
               
               F. VAN DUNEM
            
         
         
            (1)  Решение (ОВППС) 2018/1939 на Съвета от 10 декември 2018 г. относно подкрепата от Съюза за всеобщото приемане и ефективното прилагане на Международната конвенция за предотвратяването на актове на ядрен тероризъм (ОВ L 314, 11.12.2018 г., стр. 41).